Document ID: 32015R0166

A BIZOTTSÁG (EU) 2015/166 RENDELETE
(2015. február 3.)
a 661/2009/EK európai parlamenti és tanácsi rendeletnek a különös eljárások, értékelési módszerek és műszaki előírások bevezetése tekintetében történő kiegészítéséről és módosításáról, valamint a 2007/46/EK európai parlamenti és tanácsi irányelv, továbbá az 1003/2010/EU, a 109/2011/EU és a 458/2011/EU bizottsági rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre (keretirányelv) (1) és különösen annak 39. cikke (2) bekezdésére,
tekintettel a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendeletre (2) és különösen annak 14. cikke (1) bekezdésének a) és f) pontjára,
mivel:
(1)
A gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek típusjóváhagyása tekintetében részletes rendelkezéseket szükséges megállapítani az általános biztonságra vonatkozóan, továbbá egyértelműsíteni kell a 661/2009/EK rendelet által kötelezővé tett, vonatkozó jogszabályok alkalmazásának feltételeit.
(2)
A 2007/46/EK irányelv IV. melléklete szerinti, a járművek EK-típusjóváhagyásához szükséges követelményeket meghatározó szabályozási aktusok listájának sérelme nélkül, a 661/2009/EK rendelet lehetőséget biztosít a gyártóknak arra, hogy típusjóváhagyásra irányuló kérelmet nyújtanak be az ENSZ-EGB-előírások által érintett területeken követelményeket meghatározó 661/2009/EK rendeletet végrehajtó intézkedések tekintetében.
(3)
Mindenekelőtt különös eljárások meghatározására van szükség a 2007/46/EK irányelv 20. cikkének megfelelő, olyan új technológiákat és koncepciókat érintő típusjóváhagyás tekintetében, amelyek nem egyeztethetők össze a 661/2009/EK rendeletet végrehajtó, az ENSZ-EGB-előírások által érintett meglévő intézkedésekkel, mivel erre vonatkozó rendelkezések jelenleg hiányoznak, noha szükség lenne rájuk.
(4)
Elvileg nem adható ki ENSZ-EGB-előírásoknak megfelelő típusjóváhagyás azon beszerelt alkatrészek vagy önálló műszaki egységek esetében, amelyek csak érvényes EK-típusjóváhagyással rendelkeznek. Ezt azonban az ENSZ-EGB-előírások rendelkezésein alapuló, a 661/2009/EK rendeletnek megfelelő EK-típusjóváhagyás céljából lehetővé kellene tenni.
(5)
A 2007/46/EK irányelv XV. melléklete felsorolja azokat a szabályozási aktusokat - többek között a 661/2009/EK rendelettel hatályon kívül helyezett irányelvek egy részét is -, amelyek vonatkozásában gyártó jelölhető ki műszaki szolgálatként. Ezért a vonatkozó irányelvekre való hivatkozásokat szükséges felváltani a megfelelő, a 661/2009/EK rendeletet végrehajtó intézkedésekre való hivatkozásokkal.
(6)
A 2007/46/EK irányelv XVI. melléklete felsorolja azokat a szabályozási aktusokat - többek között a 661/2009/EK rendelettel hatályon kívül helyezett irányelvek egy részét is -, amelyek vonatkozásában a gyártó vagy a műszaki szolgálat virtuális vizsgálati módszereket használhat. Ezért a vonatkozó irányelvekre való hivatkozásokat szükséges felváltani a megfelelő, a 661/2009/EK rendeletet végrehajtó intézkedésekre való hivatkozásokkal.
(7)
Továbbá az EK-típusbizonyítványok számozása és az EK-típusjóváhagyási jelek tekintetében történő egységes megközelítés alkalmazása érdekében szükséges lenne különös adminisztratív rendelkezéseket, valamint egy számozási és jelölési rendszert meghatározni a 661/2009/EK rendelet alapján.
(8)
Az ENSZ-EGB-előírások különös rendelkezéseket tartalmaznak azon részletes adatokról, amelyeket csatolni kell a típus-jóváhagyási kérelemhez. Ezeket a részletes adatokat az e rendeletben előírt eljárással összefüggésben az adatközlő mappában is fel kell tüntetni.
(9)
A 661/2009/EK rendelettel hatályon kívül helyezett 71/320/EGK tanácsi irányelvnek (3) való megfelelés továbbra is kötelező a csere-fékbetétrészegységek esetében, ugyanakkor alternatívaként a 90. sz. ENSZ-EGB-előírásnak (4) való megfelelés is megengedett. Részletes rendelkezéseket, többek között átmeneti rendelkezéseket kell megállapítani a gépjárművek és pótkocsijaik fékbetétrészegységeinek, dobfékbetétjeinek, féktárcsáinak és fékdobjainak cseréjére vonatkozóan a 90. sz. ENSZ-EGB-előírásnak megfelelően.
(10)
Az N kategóriájú járművek esetében a 661/2009/EK rendelet 6. cikkének (4) bekezdése alapján a vezetőfülkének vagy a járművezető és az utasok számára biztosított térnek elég szilárdnak kell lennie ahhoz, hogy a járműben ülők számára védelmet nyújtson ütközés és felborulás esetén, figyelembe véve a 29. sz. ENSZ-EGB-előírást (5). Ezért a kérdéses előírást fel kell venni a kötelezően teljesítendő ENSZ-EGB-előírások listájára.
(11)
A 661/2009/EK rendelet I. mellékletében szereplő táblázatot, amely az ugyanezen rendelet 5. cikkének (1) és (2) bekezdésében említett előírások alkalmazási körét határozza meg, a 2010/19/EU bizottsági irányelv (6) elfogadása következtében naprakésszé kell tenni.
(12)
Noha a 661/2009/EK rendeletben meghatározott, a vezetőfülkét, az abroncsnyomás-ellenőrző rendszert, a fejlett vészfékező rendszert, a sávelhagyásra figyelmeztető rendszert, a sebességváltás-jelzőt és az elektronikus menetstabilizáló rendszert érintő további követelményeket az I. melléklet táblázata nem tünteti fel, azok ettől függetlenül alkalmazandók a típusjóváhagyás tekintetében.
(13)
A kötelezően teljesítendő ENSZ-EGB-előírások listája, amely 661/2009/EK rendelet IV. mellékletében szerepel, rendszeresen frissül annak érdekben, hogy tükrözze az adott ENSZ-EGB-előírások módosítása nyomán kialakult jelenlegi helyzetet.
(14)
A szóban forgó listát ki kell egészíteni olyan információkkal, amelyek egyértelművé teszik, hogy milyen feltételek mellett érvényesek továbbra is bizonyos járművekre, alkatrészekre és önálló műszaki egységekre a 661/2009/EK rendelettel hatályon kívül helyezett irányelvek alapján kiadott meglévő EK-típusjóváhagyások.
(15)
A hátsó rendszámtáblák felszerelésének helyét és rögzítésének módját érintő 1003/2010/EU bizottsági rendeletet (7) indokolt felülvizsgálni a speciális járműkialakítások figyelembevétele érdekében.
(16)
A felcsapódó víz elleni védőrendszereket érintő 109/2011/EU rendeletet (8) indokolt módosítani a kerékdobokra vonatkozó bizottsági rendeletre történő hivatkozás naprakésszé tétele érdekében, valamint azért, hogy a szóban forgó rendelet további járműkategóriákra is alkalmazandó legyen.
(17)
A gumiabroncsok felszereléséről rendelkező 458/2011/EU bizottsági rendeletet (9) helyénvaló hozzáigazítani a technológiai fejlődéshez az N1 kategóriájú járművek 64. sz. ENSZ-EGB-előírás (10) szerinti opcionális tartalék kerekei tekintetében.
(18)
A 2007/46/EK irányelv különleges rendeltetésű járművekre vonatkozó szabályozási aktusokat felsoroló XI. mellékletének két tételét indokolt felülvizsgálni a járművek zajszintjével kapcsolatos követelmények tekintetében oly módon, hogy az alkalmazandó követelmények újra összhangba kerüljenek a korábban alkalmazott rendelkezésekkel.
(19)
Az e rendeletben előírt intézkedések összhangban vannak a „Műszaki Bizottság - Gépjárművek” elnevezésű bizottság véleményével,
ELFOGADTA EZT A RENDELETET:
1. cikk
Tárgy
(1) Ez a rendelet részletes szabályokat határoz meg az M, N és O kategóriájú járműveknek, valamint az ezen járművek alkatrészeinek és önálló műszaki egységeinek típusjóváhagyásához kapcsolódó különös eljárásokra, műszaki előírásokra és vizsgálatokra.
(2) Ez a rendelet a 2007/46/EK irányelv egyes mellékleteit is módosítja annak érdekében, hogy azokat hozzáigazítsa a technológiai fejlődéshez, és hogy típusjóváhagyást lehetővé tevő eljárásokat határozzon meg a következők tekintetében:
-
a 2007/46/EK irányelv 20. cikke szerinti új technológiák és koncepciók,
-
járműrendszerek olyan esetekben, amikor EGB-típusjóváhagyási jel helyett EK-típusjóváhagyási jelet viselő alkatrészeket és önálló műszaki egységeket alkalmaznak a 661/2009/EK rendeletet végrehajtó, az ENSZ-EGB-előírások által érintett területeken követelményeket meghatározó intézkedésekkel összefüggésben,
-
olyan esetekben, amikor a gyártót a 2007/46/EK irányelv XV. mellékletének megfelelően műszaki szolgálatként jelölik ki, valamint
-
olyan esetekben, amikor a 2007/46/EK irányelv XVI. mellékletének megfelelően virtuális vizsgálati módszereket alkalmaztak.
2. cikk
Az EK-típusjóváhagyás iránti kérelem
(1) A gyártó vagy képviselője a típusjóváhagyó hatósághoz kérelmet nyújt be, melyet e rendelet rendelkezéseinek megfelelően állít össze.
(2) Az e rendelet 1. cikkének (2) bekezdése szerinti egy vagy több eljárást követő EK-típusjóváhagyás iránti kérelemnek a 661/2009/EK rendeletet végrehajtó, az ENSZ-EGB-előírások által érintett területeken követelményeket meghatározó intézkedések által előírt részleteket tartalmazó adatközlő mappából kell állnia, melynek összeállítását a 2007/46/EK irányelv I. mellékletének megfelelően kell végezni.
(3) A típusjóváhagyó hatóság megerősíti, hogy a kérelmet hiánytalannak találta.
(4) A járműbe beszerelt vagy egy másik alkatrésszel vagy önálló műszaki egységgel egybeépített, EK- vagy ENSZ-EGB-jóváhagyással rendelkező alkatrészeket vagy önálló műszaki egységeket nem szükséges minden részletre kiterjedően jellemezni az adatközlő lapon, amennyiben azon a jóváhagyási számok és jelek már szerepelnek és a releváns típusbizonyítványok a mellékelt információs csomagokkal a műszaki szolgálat rendelkezésére lettek bocsátva.
(5) Az érvényes EK-típusjóváhagyási jellel rendelkező alkatrészeket és önálló műszaki egységeket olyan esetekben is elfogadhatóknak kell tekinteni, amikor azokat olyan alkatrészek és önálló műszaki egységek helyett alkalmazzák, amelyeknél a 661/2009/EK rendeletet végrehajtó, az ENSZ-EGB-előírások által érintett területeken követelményeket meghatározó intézkedésekkel összefüggésben előírás az EGB-jóváhagyási jel viselése.
3. cikk
Típusjóváhagyás
(1) Amennyiben a típusjóváhagyásra benyújtott járműtípus, alkatrész vagy önálló műszaki egység megfelel a releváns műszaki előírásoknak és azon intézkedéseknek, amelyeket a gyártás ENSZ-EGB-előírásoknak való megfelelősége biztosítására a 661/2009/EK rendelet kötelezően előír, és amennyiben a kérelmező teljesíti az ezen rendelet 2. cikkében meghatározott vonatkozó követelményeket, a típusjóváhagyó hatóság a 661/2009/EK rendelet 13. cikke (15) bekezdésének a) pontja értelmében megadja az EK-típusjóváhagyást, és a 2007/46/EK irányelv VII. mellékletében meghatározott számozási rendszernek megfelelően típus-jóváhagyási számot bocsát ki.
(2) A tagállam nem rendelheti ugyanazt a számot több járműtípushoz, alkatrészhez vagy önálló műszaki egységhez.
(3) Az (1) bekezdés alkalmazásában a jóváhagyó hatóság az ENSZ-EGB-előírásokkal összeegyeztethetetlen új technológiákat és koncepciókat tartalmazó járműtípus, alkatrész vagy önálló műszaki egység tekintetében az I. melléklet 2. részében megállapított mintának megfelelően kiállított EK-típusbizonyítványt ad ki, illetve az ENSZ-EGB-előírások legfontosabb műszaki követelményeinek megfelelő járműtípus, alkatrész vagy önálló műszaki egység tekintetében, és/vagy saját vizsgálat és/vagy virtuális vizsgálat esetében az I. melléklet 3. részében megállapított mintának megfelelően kiállított EK-típusbizonyítványt ad ki.
4. cikk
A 661/2009/EK rendeletet végrehajtó, ENSZ-EGB-előírások által érintett intézkedésekkel összeegyeztethetetlen új technológiák és új koncepciók
(1) Amennyiben egy tagállam engedélyt kap arra, hogy a 2007/46/EK irányelv 20. cikkével összhangban EK-járműtípusjóváhagyást ítéljen oda rendszerek, alkatrészek vagy önálló műszaki egységek tekintetében, a (2)-(5) bekezdésben meghatározott eljárást kell követni.
(2) A típusjóváhagyó hatóság e rendelet 3. cikke szerint ítéli oda az EK-típusjóváhagyást, és a 2007/46/EK irányelv VII. mellékletében meghatározott számozási rendszernek megfelelően bocsát ki típus-jóváhagyási számot.
(3) A típusjóváhagyó hatóság az I. melléklet 2. részében megállapított mintának megfelelően adja ki az EK-típusbizonyítványt, és csatolja hozzá az alkalmazott ENSZ-EGB-előírás szerinti vonatkozó mintának megfelelő, kitöltött jóváhagyási értesítőt, üresen hagyva az ENSZ-EGB-típusjóváhagyás számának fenntartott mezőt.
(4) A 2. cikk szerinti adatközlő mappát ezt követően csatolni kell az e cikk 3. bekezdésében említett típusbizonyítványhoz és jóváhagyási értesítőhöz.
(5) Adott esetben a 2007/46/EK irányelv VII. mellékletének függeléke szerinti EK-típusjóváhagyási jel mintáját fel kell tüntetni az e cikk 3. bekezdésében említett típusbizonyítványban.
5. cikk
Saját vizsgálat
(1) A 2007/46/EK irányelv 11. cikkének (1) bekezdésével és 41. cikkének (6) bekezdésével, valamint a szóban forgó irányelv V. és XV. mellékletével összhangban a gyártó műszaki szolgálatként jelölhető ki. A 2007/46/EK irányelv XV. melléklete határozza meg azokat az általános feltételeket, amelyeknek a gyártó műszaki szolgálatként való kinevezésekor teljesülniük kell. Az e rendelet által módosított előírásokat kell alkalmazni, és a (2)-(5) bekezdésben meghatározott eljárást kell követni.
(2) A típusjóváhagyó hatóság e rendelet 3. cikke szerint ítéli oda az EK-típusjóváhagyást, és a 2007/46/EK irányelv VII. mellékletében meghatározott számozási rendszernek megfelelően bocsát ki típus-jóváhagyási számot.
(3) A típusjóváhagyó hatóság az I. melléklet 3. részében megállapított mintának megfelelően adja ki az EK-típusbizonyítványt, és csatolja hozzá az alkalmazott ENSZ-EGB-előírás szerinti vonatkozó mintának megfelelő, kitöltött jóváhagyási értesítőt, üresen hagyva az ENSZ-EGB-típusjóváhagyás számának fenntartott mezőt.
(4) A 2. cikk szerinti adatközlő mappát ezt követően csatolni kell a típusbizonyítványhoz és az e cikk 3. bekezdésében említett jóváhagyási értesítőhöz.
(5) Adott esetben a 2007/46/EK irányelv VII. mellékletének függeléke szerinti EK-típusjóváhagyási jel mintáját fel kell tüntetni az e cikk 3. bekezdésében említett típusbizonyítványban.
6. cikk
Virtuális vizsgálat
(1) A 2007/46/EK irányelv 11. cikkének (4) bekezdésével és az említett irányelv XVI. mellékletével összhangban virtuális vizsgálati módszerek alkalmazása megengedett, amennyiben teljesülnek a 2007/46/EK irányelv XVI. mellékletének függelékeiben meghatározott előírások. Az e rendelet által módosított előírásokat kell alkalmazni, és a (2)-(5) bekezdésben meghatározott eljárást kell követni.
(2) A típusjóváhagyó hatóság e rendelet 3. cikke szerint ítéli oda az EK-típusjóváhagyást, és a 2007/46/EK irányelv VII. mellékletében meghatározott számozási rendszernek megfelelően bocsát ki típus-jóváhagyási számot.
(3) A típusjóváhagyó hatóság az I. melléklet 3. részében megállapított mintának megfelelően adja ki az EK-típusbizonyítványt, és csatolja hozzá az alkalmazott ENSZ-EGB-előírás szerinti vonatkozó mintának megfelelő, kitöltött jóváhagyási értesítőt, üresen hagyva az ENSZ-EGB-típusjóváhagyás számának fenntartott mezőt.
(4) A 2. cikk szerinti adatközlő mappát ezt követően csatolni kell a típusbizonyítványhoz és az e cikk 3. bekezdésében említett jóváhagyási értesítőhöz.
(5) Adott esetben a 2007/46/EK irányelv VII. mellékletének függeléke szerinti EK-típusjóváhagyási jel mintáját fel kell tüntetni az e cikk 3. bekezdésében említett típusbizonyítványban.
7. cikk
Csere-fékbetétrészegységek, csereféktárcsák és cserefékdobok
(1) 2014. november 1-jei hatállyal az új csere-fékbetétrészegységek eladására és üzembe helyezésére a 90. sz. ENSZ-EGB-előírást kell alkalmazni azon 3,5 tonna megengedhető legnagyobb megrakott tömeget meg nem haladó M1 kategóriájú, 3,5 tonna megengedhető legnagyobb megrakott tömeget meg nem haladó M2 kategóriájú, valamint azon N1, O1 és O2, járműtípusok esetében, amelyek a 71/320/EGK irányelvnek, a 13. sz. ENSZ-EGB-előírásnak vagy a 13-H. sz. ENSZ-EGB-előírásnak megfelelő vagy 1998. április 7-jén vagy az után kiadott típusjóváhagyással rendelkeznek.
(2) 2014. november 1-jei hatállyal az új csere-fékbetétrészegységek eladására és üzembe helyezésére a 90. sz. ENSZ-EGB-előírást kell alkalmazni azon 3,5 tonna megengedhető legnagyobb megrakott tömeget meghaladó M1 kategóriájú, 3,5 tonna megengedhető legnagyobb megrakott tömeget meghaladó M2 kategóriájú, valamint azon M3, N2, N3, O3 és O4, járműtípusok esetében, amelyek a 13. sz. ENSZ-EGB-előírásnak vagy a 13-H. sz. ENSZ-EGB-előírásnak megfelelő vagy 2014. november 1-jén vagy az után kiadott típusjóváhagyással rendelkeznek.
(3) 2016. november 1-jei hatállyal az új csereféktárcsák és cserefékdobok eladására és üzembe helyezésére a 90. sz. ENSZ-EGB-előírást kell alkalmazni azon M1 és N1 kategóriájú járműtípusok esetében, amelyek a 13. sz. ENSZ-EGB-előírásnak vagy a 13-H. sz. ENSZ-EGB-előírásnak megfelelő vagy 2016. november 1-jén vagy az után kiadott típusjóváhagyással rendelkeznek.
(4) 2014. november 1-jei hatállyal az új csereféktárcsák eladására és üzembe helyezésére a 90. sz. ENSZ-EGB-előírást kell alkalmazni azon M2, M3, N2 és N3, kategóriájú járműtípusok esetében, amelyek a 13. sz. ENSZ-EGB-előírásnak megfelelő vagy 2014. november 1-jén vagy az után kiadott típusjóváhagyással rendelkeznek.
(5) 2016. november 1-jei hatállyal az új cserefékdobok eladására és üzembe helyezésére a 90. sz. ENSZ-EGB-előírást kell alkalmazni azon M2, M3, N2 és N3, kategóriájú járműtípusok esetében, amelyek a 13. sz. ENSZ-EGB-előírásnak megfelelő vagy 2016. november 1-jén vagy az után kiadott típusjóváhagyással rendelkeznek.
(6) 2016. november 1-jei hatállyal az új csereféktárcsák és cserefékdobok eladására és üzembe helyezésére a 90. sz. ENSZ-EGB-előírást kell alkalmazni azon O1 és O2 kategóriájú járműtípusok esetében, amelyek a 13. sz. ENSZ-EGB-előírásnak megfelelő vagy 2016. november 1-jén vagy az után kiadott típusjóváhagyással rendelkeznek.
(7) 2014. november 1-jei hatállyal az új csereféktárcsák eladására és üzembe helyezésére a 90. sz. ENSZ-EGB-előírást kell alkalmazni azon O3 és O4 kategóriájú járműtípusok esetében, amelyek a 13. sz. ENSZ-EGB-előírásnak megfelelő vagy 2014. november 1-jén vagy az után kiadott típusjóváhagyással rendelkeznek.
(8) 2016. november 1-jei hatállyal az új cserefékdobok eladására és üzembe helyezésére a 90. sz. ENSZ-EGB-előírást kell alkalmazni azon O3 és O4 kategóriájú járműtípusok esetében, amelyek a 13. sz. ENSZ-EGB-előírásnak megfelelő vagy 2016. november 1-jén vagy az után kiadott típusjóváhagyással rendelkeznek.
8. cikk
Haszongépjárművek vezetőfülkéjének szilárdsága
(1) 2017. január 30-i hatállyal a nemzeti hatóságok a haszongépjárművek vezetőfülkéjében ülő személyek védelmével kapcsolatos kritériumok alapján elutasítják az EK-típusjóváhagyást vagy nemzeti típusjóváhagyást azon N kategóriájú új járműtípusok esetében, amelyek nem felelnek meg a 29. sz. ENSZ-EGB-előírásnak.
(2) 2021. január 30-i hatállyal a nemzeti hatóságok a haszongépjárművek vezetőfülkéjében ülő személyek védelmével kapcsolatos kritériumok alapján a 2007/46/EK irányelv 26. cikke alkalmazásában érvénytelennek tekintik a megfelelőségi bizonyítványokat, és megtiltják azon N kategóriájú új járművek nyilvántartásba vételét, értékesítését és forgalomba helyezését, amelyek nem felelnek meg a 29. sz. ENSZ-EGB-előírásnak.
9. cikk
A 661/2009/EK rendelet módosításai
(1) A 661/2009/EK rendelet I. melléklete e rendelet II. mellékletének megfelelően módosul.
(2) A 661/2009/EK rendelet IV. mellékletének helyébe e rendelet III. mellékletének szövege lép.
10. cikk
A 2007/46/EK irányelv módosításai
A 2007/46/EK irányelv I., IV., VII., XI., XV. és XVI. melléklete e rendelet IV. mellékletének megfelelően módosul.
11. cikk
Az 1003/2010/EU rendelet módosításai
Az 1003/2010/EU rendelet II. melléklete e rendelet V. mellékletének megfelelően módosul.
12. cikk
A 109/2011/EU rendelet módosításai
(1) A 1. cikk helyébe a következő szöveg lép:
„1. cikk
Alkalmazási kör
Ez a rendelet a 2007/46/EK irányelv II. mellékletében meghatározott N, illetve O kategóriájú járművekre, valamint az N, illetve O kategóriájú járművekhez tervezett, felcsapódó víz elleni védőrendszerekre alkalmazandó.”
(2) A 109/2011/EU rendelet I. és IV. melléklete e rendelet VI. mellékletével összhangban módosul.
13. cikk
A 458/2011/EU rendelet módosításai
A 458/2011/EU rendelet I. melléklete e rendelet VII. mellékletének megfelelően módosul.
14. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. február 3-án.

Labels: 7
8